# **MEGÁLLAPODÁS**

#### Nappali ellátás igénybevételéről

Jelen Megállapodás létrejött egyrészről:

**a szolgáltatást nyújtó** (továbbiakban: szolgáltató)

Megnevezése: Szellőrózsa Integrált Szociális Intézmény Hajdú-Bihar Vármegye

Címe: 4032 Debrecen, Böszörményi út 148.

Képviselője: Kiss Zoltán

Telefonszáma: (52) 532-269

másrészről:

**a) a szolgáltatást igénybe vevő személy**

név:

születési név:

anyja neve:

születési hely, idő:

**b) a szolgáltatást igénybe vevő személy törvényes képviselője/hozzátartozója:**

név:

születési név:

között **(a továbbiakban a) és b) pont együtt: szolgáltatást igénybe vevő személy)**, a mai napon, az alábbi feltételekkel.

Gondnokság alatt áll-e (a megfelelő rész aláhúzandó):

**igen – nem**

Amennyiben gondnokság alatt áll, annak foka cselekvő képességet (a megfelelő rész aláhúzandó):

**korlátozó – kizáró**

**cselekvőképességében részlegesen korlátozott – cselekvőképességében teljes mértékben korlátozott**

gondnokság alá helyezést elrendelő bíróság: …………….…………………………….

az ítélet száma: ………………….……. kelte: ………………………………………….

jogerőre emelkedés időpontja: …………………………………………………………..

Amennyiben gondnokság alatt nem áll, van e kirendelve (a megfelelő rész aláhúzandó):

**zárgondnok - ideiglenes gondnok – támogatott döntéshozatalhoz támogató személy- eseti gondnok**

1. **A megállapodás tárgya**

A szolgáltatást nyújtó az általa ellátott nagykorú fogyatékossággal élő személyek részére a vonatkozó jogszabályokban és a jelen megállapodásban szabályozott módon, nappali ellátást biztosít.

1. **Az ellátás időtartama**

A szolgáltatást nyújtó a nappali ellátást:

…….év………………………..hó ..…napjától kezdődően …..….év ………………….hó …….napjáig terjedő ………..hónap **próbaidő mellett**,

1. …….év…………………….…..hó ..…napjától kezdődően ………...év …………………hó ……..napjáig **határozott időre,** vagy
2. ……………………………… napjától kezdődően **határozatlan** időtartamra szólóan biztosítja
3. **A nappali ellátás szolgáltatásainak formája, módja, köre és tartalma**

3.1. A biztosított ellátás formája: a személyes gondoskodás keretébe tartozó szociális alapellátás.

A biztosított ellátás típusa: fogyatékos személyeknappali ellátása.

3.2. A nappali ellátás tartalma:

Szolgáltató fogyatékossággal élő személyek nappali ellátását az Szt.65/F. §-ban foglaltak alapján a személyes gondoskodást nyújtó szociális intézmények szakmai feladatairól és működésük feltételeiről szóló 1/2000 (I. 7.) SzCsM rendelet 74. § - 82. §-ban foglalt szakmai tartalommal nyújtja.

A nappali ellátás elsősorban a saját otthonukban élő,tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek vagy önellátásra nem képes, de felügyeletre szoruló fogyatékos, illetve autista személyek részére biztosít szolgáltatást.

A fogyatékos személyek nappali ellátása **étkezéssel** és **étkezés nélkül** (napközbeni tartózkodás) is igénybe vehető. A fogyatékos személyek nappali ellátása étkezéssel napi háromszori étkezéssel (tízórai, ebéd, uzsonna) biztosított.

Amennyiben a fogyatékossággal élő személyek nappali ellátása étkezés igénybevétele nélkül kerül biztosításra, a napi ötszöri étkezés (reggeli, tízórai, ebéd, uzsonna, vacsora) a támogatott lakhatás szolgáltatáson keresztül kerül biztosításra.

**Nappali ellátást a szolgáltatató az igénybevevő számára a következő címen biztosítja:** …………………………………………

**Nyitvatartási ideje**: **hétfőtől-péntekig**: 8.00-tól, 16.00-ig

3.3. Szolgáltató az alábbi szolgáltatásokat biztosítja a szolgáltatást igénybe vevő személy részére:

* szociális, egészségügyi, mentális állapotuknak megfelelő napi életritmust biztosító szolgáltatást nyújt,
* a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak,
* biztosítja, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

3.4. A szolgáltatást biztosító intézmény rendelkezik és biztosítja az ellátott részére:

* közösségi együttlétre,
* pihenésre,
* személyi tisztálkodásra,
* a személyes ruházat tisztítására,
* amennyiben étkezést is biztosít, az étel melegítésére, tálalására és elfogyasztására szolgáló helyiségeket.

3.5. A fogyatékossággal élő személyek nappali ellátása keretében az alábbi szolgáltatási elemeket biztosítja a szolgáltató:

* + felügyelet
  + gondozás
  + tanácsadás
  + háztartási vagy háztartást pótló segítségnyújtás
  + pedagógiai segítségnyújtás
  + készségfejlesztés
  + közösségi fejlesztés

3.6. A szolgáltató többfunkciós helyiséget biztosít, a foglalkoztatás, szabadidős programok lebonyolítására.

3.7. A szolgáltató szabadidős programokat szervez, sajtótermékeket, könyveket, kártya és társasjátékokat, tömegkommunikációs eszközöket biztosít, rendezvényeket szervez.

3.8. A szolgáltató egészségügyi ellátás keretében felvilágosító előadásokat szervez, továbbá tanácsadást az egészséges életmódról, valamint mentális tanácsadást.

3.9. Ha a foglalkoztatást a nappali ellátást nyújtó intézmény biztosítja, a foglalkoztatásból származó, a ráfordítás összegével csökkentett bevétel legalább ötven százalékát az ellátást igénybe vevők részére ki kell adni, a bevétel ki nem fizetett részét közösségi célra kell felhasználni.

1. **A felek tájékoztatási kötelezettsége**

4.1.A szolgáltatást igénybe vevő személy kijelenti és aláírásával elismeri, hogy a nappali ellátás igénybevételére vonatkozó megállapodás megkötése előtt a szolgáltató tájékoztatta:

* + a biztosított ellátás, szolgáltatások tartalmáról és feltételeiről,
  + a felvételhez szükséges okiratokról, személyes használati tárgyakról, hozzátartozói nyilatkozatokról, és más jogszabályban meghatározott feltételekről,
  + a szolgáltatást nyújtó által vezetett írott és elektronikus nyilvántartásokról, a nyilvántartásokban vezetett adatokról,
  + az adatvédelemre vonatkozó szabályok betartásának a módjáról,
  + a szolgáltatást igénybe vevő és hozzátartozói közötti kapcsolattartás,
  + érdekképviseletről, panaszjoguk gyakorlásának módjáról,
  + a házirendről, melynek egy példánya legkésőbb a Megállapodás megkötésével átadásra kerül,
  + az igénybevétel megszűnésének, megszüntetésének eseteiről,
  + a fizetendő térítési díjról, a térítési díj kiszámításának a módjáról, a teljesítés feltételeiről,
  + a mulasztás következményeiről,
  + valamint a szolgáltatást igénybe vevő jogait és érdekeit képviselő társadalmi szervezetekről.

A szolgáltatást igénybe vevő személy kijelenti, hogy a fenti tájékoztatóban foglaltakat tudomásul veszi és egyidejűleg kötelezettséget vállal azok betartására, melyet jelen Megállapodás aláírásával megerősít.

4.2. A szolgáltatást igénybe vevő személy jelen megállapodás aláírásával elismeri, hogy:

* + tájékoztatásban foglaltakat tudomásul veszi, és azt tiszteletben tartja,
  + adatokat szolgáltat a szolgáltatást nyújtó által vezetett nyilvántartásokhoz,
  + vállalja, hogy a saját, továbbá a közeli hozzátartozójának a szociális ellátásra való jogosultság feltételében, valamint a nyilvántartásban szereplő adataiban beállott változásokat haladéktalanul közli a szolgáltatást nyújtó vezetőjével.

4.3. A szolgáltatást nyújtó integrált intézmény vezetője értesíti a jogosultat és a megjelölt hozzátartozóját:

* + az ellátás biztosításában felmerült akadályoztatásról, az ellátás ideiglenes szüneteltetéséről,
  + a díjfizetési hátralék következményeiről, valamint a behajtás érdekében kezdeményezett intézkedéséről.

1. **A személyi térítési díj megállapítására, fizetésére vonatkozó szabályok:**

5.1. Az ellátásért az Szt. 114. §-a, valamint a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet alapján az igénybevett szolgáltatásért térítési díjat kell fizetni.

A személyi térítési díj összegét az intézményvezető állapítja meg. A szolgáltatás személyi térítési díjának megállapítása a szolgáltatást igénybevevő személy rendszeres havi jövedelmének figyelembevételével történik.

5.2. A nappali ellátásért fizetendő személyi térítési díj nem haladhatja meg az ellátott havi jövedelmének 15 %-át.

5.3. A nappali ellátás esetén az adott hónapra fizetendő személyi térítési díj a napi személyi térítési díj, és az igénybevett ellátási napok szorzata.

5.4. A térítési díjat a tárgyhónapot követő hó 20. napjáig kell befizetni postai befizetéssel csekken keresztül vagy átutalással a szolgáltatást nyújtó telephelyen.

5.5. A személyi térítési díj összege a megállapítás időpontjától függetlenül évente két alkalommal vizsgálható felül és változtatható, kivéve, ha az ellátást igénybevevő jövedelme olyan mértékben csökken, hogy a térítési díj fizetési kötelezettségének nem tud eleget tenni, vagy ha jövedelme a szociális vetítési alap összegének 25 %-át meghaladó mértékben nő.

5.6. Az Szt. 117/B. §-a, illetve a 29/1993. (II. 17.) Korm. rendelet 2/A.§ alapján az szerinti ellátást igénylő, vagy a térítési díjat megfizető más személy az intézményi térítési díjjal azonos személyi térítési díj megfizetését 1 év időtartamra vállalhatja, amely időtartam meghosszabbítható.

5.7. Amennyiben a szolgáltatást igénybe vevő személy vagy a térítési díjat megfizető személy a személyi térítési díj összegét vitatja, illetve annak csökkentését vagy elengedését kéri, az arról szóló értesítés kézhezvételétől számított nyolc napon belül a szolgáltatást nyújtó fenntartójához fordulhat, ezt követően a fenntartó ( Szociális és Gyermekvédelmi Főigazgatóság Hajdú-Bihar Vármegyei Kirendeltsége 4024 Debrecen, Piac u. 54.) döntésének felülvizsgálata a döntés kézhezvételétől számított 30 napon belül a bíróságtól kérhető.

Fentieknek megfelelően a fenntartó döntéséigaz ellátást változatlan feltételek, és a korábban megállapított személyi térítési díj megfizetése mellett biztosítja a nappali ellátás fenntartója.

5.8. Amennyiben a fizetési kötelezettségének a felszólítást követően sem tesz eleget, az intézményvezető tájékoztatja a fenntartót a térítési díj hátralék behajtása érdekében.

5.9. Az intézményvezető a szolgáltatásra vonatkozó megállapodást írásban felmondhatja, ha az ellátott, a törvényes képviselője vagy a térítési díjat megfizető személy a térítésidíj-fizetési kötelezettségnek nem tesz eleget, azaz hat hónapon át folyamatosan térítésidíj-tartozása áll fenn, és az a hatodik hónap utolsó napján a kéthavi személyi térítési díj összegét meghaladja, valamint a vagyoni, jövedelmi viszonyai lehetővé teszik a térítési díj megfizetését.

1. **Érdekképviselet**

A jogosult és hozzátartozója, valamint a jogosult jogait és érdekeit képviselő társadalmi szervezet panasszal élhet a szolgáltatás vezetőjénél, vagy az ellátottjogi képviselőnél:

* a bánásmódot, az ellátás körülményeit érintő kifogások megoldása érdekében,
* a szolgáltatási jogviszony megsértése esetén, különös tekintettel személyiségi jogainak sérelmére,
* a szolgáltatás dolgozóinak szakmai, titoktartási és vagyonvédelmi kötelezettségeinek megszegése esetén

Az ellátottjogi képviselő az e célra létrehozott szervezet keretében működik, neve és elérhetősége:

Integrált Jogvédelmi Szolgálat

*Címe:* 1075 Budapest, Pf.: 646.

*Telefonszáma:* +36 (1) 9202 700

Ellátott jogi képviselő neve: Nagy Zsuzsanna

Telefonszáma: 06/20 489-9530

Levelezési címe: 4025 Debrecen, Miklós utca 4.

E-mail cím: [zsuzsanna.nagy@ijsz.bm.gov.hu](mailto:zsuzsanna.nagy@ijsz.bm.gov.hu)

A panaszkezelés részletes szabályait az intézmény panaszkezelési szabályzata tartalmazza.

1. **A nappali ellátás igénybevételének megszűnése, megszüntetése**

7.1. Az igénybevételre vonatkozó jogviszony megszűnik:

* + a nappali ellátás jogutód nélküli megszűnésével,
* a szolgáltatást igénybe vevő személy halálával,
  + határozott idejű megállapodás esetén a megjelölt időtartam lejártával,
  + ha a szolgáltatást igénybe vevő személy veszélyeztető magatartást tanúsít,
  + a megállapodás írásbeli felmondásával.

7.2. A nappali ellátás igénybevételének a megszüntetése, jelen megállapodás felmondása

* A nappali ellátás igénybevétele megszüntethető jelen megállapodásban szerződő felek egybehangzó, közös akarata eredményeként meghatározott időpontban.
* A szolgáltatást igénybe vevő személy, illetve törvényes képviselője indokolás nélkül írásban mondhatja fel a megállapodást.
* A szolgáltató intézmény vezetője írásban mondhatja fel a megállapodást, az alábbi esetekben:
  + ha a szolgáltatást igénybe vevő személy más típusú intézménybe történő elhelyezése indokolt vagy a nappali intézményben nem gondozható,
  + ha a szolgáltatást igénybe vevő személy a házirendet súlyosan megsérti,
  + ha a szolgáltatást igénybevevő személy, a törvényes képviselője, vagy a térítési díjat megfizető személy, térítési díjfizetési kötelezettségének az Szt. 102. §-a szerint nem tesz eleget.

7.3. A szolgáltató vezetője az ellátás megszüntetéséről, valamint a megszüntetés ellen tehető panaszról írásban értesíti a szolgáltatást igénybe vevő személyt.

7.4. A felmondási idő, ha az Szt. 94/C. § szerinti megállapodás másként nem rendelkezik nappali ellátás esetén tizenöt nap, ettől eltérni közös megegyezés alapján lehetséges. Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti az szolgáltatást igénybevevő személyt, illetve törvényes képviselőjét.

7.5. Ha a megszüntetéssel a szolgáltatást igénybevevő személy, illetve törvényes képviselője nem ért egyet, az értesítéstől számított nyolc napon belül az intézmény fenntartójához fordulhat ( Szociális és Gyermekvédelmi Főigazgatóság Hajdú-Bihar Vármegyei Kirendeltsége 4024 Debrecen, Piac u. 54.).

7.6. A nappali ellátás igénybevételének megszűnése esetén a szolgáltatást nyújtó vezetője értesíti a szolgáltatást igénybe vevő személyt:

* + az esedékes, illetve hátralékos térítési díj befizetési kötelezettségéről,
  + a nappali ellátás igénybevételéből származó, illetve a jogosulttal és/vagy törvényes képviselőjével szembeni követelésről, kárigényről, azok esetleges előterjesztési és rendezési módjáról.

1. **Vitás kérdések rendezése**

A szolgáltatást nyújtó integrált intézmény vezetője és a szolgáltatást igénybe vevő személy kijelentik, hogy vitás kérdéseiket elsősorban tárgyalás útján rendezik.

1. **Jelen megállapodás módosítására** a szolgáltató integrált intézmény vezetője**,** és a szolgáltatást igénybe vevő személy közös megegyezése alapján kerülhet sor.
2. **Személyes adatok kezeléséről**

A szolgáltató a szolgáltatást igénybevevő személy adatait az Szt. rendelkezései alapján nyilvántartja. Az adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően kezeli. A szolgáltatást igénybe vevőkről a személyes adatok feltüntetésével naponta jelentést készít a Központi Elektronikus Nyilvántartásban (KENYSZI) és a SZIA integrált adatkezelő rendszerben.

1. Jelen megállapodásban nem szabályozott kérdésekben a hatályos magyar jogszabályok, különösen a szociális igazgatásról és ellátásokról szóló 1993. évi III. törvény, és a kapcsolódó jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.
2. **Jelen megállapodás 9** gépelt oldalt tartalmaz, melyet a felek elolvasás és értelmezés után, mint akaratukkal megegyezőt írták alá.

A megállapodás 4 eredeti példányban készült, melyekből a felek mindegyike egy eredeti példányt kap kézhez, egy eredeti pedig az irattárba lefűzésre kerül.

Kelt: ……………………………………

………………………….………………… ………..…………………………..

ellátást igénybe vevő mb. intézményvezető

……………………………………………….

ellátást igénybevevő törvényes

képviselője/tartást, gondozást

szerződésben vállaló kötelezett